Jozef Kuzmík

Jozef Kuzmík (* 5. apríl 1921, Dlhé Pole – † 11. jún 2001, Bratislava) bol slovenský literárny a kultúrny historik a bibliograf.

Životopis 
Jozef Kuzmík sa narodil v stredopovažskej obci Dlhé Pole, v železničiarskej rodine. Od roku 1924 žil v Nových Zámkoch, kde aj navštevoval ľudovú školu a následne študoval na gymnáziu (19321938). V novembri 1938 jeho otca preložili do Žiliny, Jozef v štúdiu pokračoval na gymnáziu v Martine (19381940). Pokračoval štúdiom práva na právnickej fakulte Univerzity Komenského v Bratislave v rokoch 19401944, ktoré však pre chorobu neukončil. Neskôr, v roku 1962, absolvoval nadstavbové štúdium knihovedy na filozofickej fakulte UK. V roku 1944 začal pracovať ako pracovník Slovenskej národnej knižnice, kde pôsobil do roku 1958. Od roku 1959 do 1981 bol pracovníkom MO Matice slovenskej v Bratislave na pozícii dokumentačného a odborného pracovníka. Po odchode na dôchodok žil v Bratislave, kde 11. júna 2001 zomrel.

Zaoberal sa dejinami kultúry a slovacikálnymi vzťahmi od stredoveku po súdobé obdobie.

Bibliografia 
 Prehľad bibliografie slovenskej a inorečovej so slovenskými vzťahmi (Martin 1954)
 Bibliografia kníh v západných rečiach týkajúcich sa slovenských vecí, vydaných od 16. stor. do r. 1955 (Martin 1955)
 Bibliografia slovanských kníh týkajúcich sa slovenských vecí vydaných od 16. stor. do r. 1955 (Martin 1959)
 Bibliografia publikácií v európskych rečiach týkajúcich sa slovenských vecí (Martin 1960)
 Bibliografia kníh vo východných rečiach týkajúcich sa slovenských vecí vydaných do r. 1955 (Martin 1960)
 Bibliografia publikacií k miestnym a všeobecným dejinám Slovenska (Martin 1962)
 Vývin štatistickej evidencie knižníc na Slovensku v rokoch 1919-1963 a jej základné výsledky (Martin 1966)
 Slovník autorov slovenských a so slovenskými vzťahmi za humanizmu I-II (Martin 1976)
 Zahraničné ocenenia slovenských spisovateľov, vedcov a umelcov (Martin 1980)
 Slovník starovekých a stredovekých autorov, prameňov a knižných skriptorov so slovenskými vzťahmi (Martin 1983)
 Doplnky a opravy k slovníkom starovekých, stredovekých a humanisticko-renesančných autorov, prameňov a knižných skriptorov so slovenskými vzťahmi (Martin 1987)
 Knižná kultúra na Slovensku v stredoveku a renesancii (Martin 1987)
 Knižné zbierky a knižnice na Slovensku v stredoveku a renesancii (Martin 1989)
 Prehľadné dejiny stredopovažskej obce Dlhé Pole (Martin 1995)
 Knižná kultúra v Bratislave od 9. storočia do roku 1948 (Bratislava 1996)
 Výberová bibliografia k najstarším slovenským dejinám od 6. do 13. storočia (Bratislava 1999)

Zdroje 

Osobnosti z Dlhého Poľa
Slovenskí bibliografi
Osobnosti Matice slovenskej